雪中過在伯
作者：趙蕃
朝代：宋

paragraphs: 北風一夜吹成雪，城東城西人斷絕。
冒寒客有晨獨起，不畏風吹骨欲折。
芻薪價高瓶粟竭，妻子亦作異縣隔。
微官本爲饑寒計，到底却如生事拙。
奈何曾不此爲憂，政爾發聲歌應節。
豈惟入地絕遺蝗，便想連天摇宿麥。
寒廳逼仄礙眼界，古岸寬平可車轍。
寧能不見戴安道，我無逸興須渠發。